ಭಾರತದಲ್ಲಿ, ಭಾರತದ ಸರ್ವೋಚ್ಚ ನ್ಯಾಯಾಲಯವನ್ನು ಜನವರಿ ೨೮, ೧೯೫೦ರಲ್ಲಿ ಸಂವಿಧಾನದ ಅಂಗೀಕಾರದ ನಂತರ ಸ್ಥಾಪಿಸಲಾಯಿತು. 
ಭಾರತ ಸಂವಿಧಾನದ ೧೪೧ ನಿಬಂಧನೆಯು, ಸರ್ವೋಚ್ಚ ನ್ಯಾಯಾಲಯವು ಘೋಷಿಸುವ ಕಾನೂನಿಗೆ, ಭಾರತದ ಭೂಪ್ರದೇಶದೊಳಗಿರುವ ಎಲ್ಲ ನ್ಯಾಯಾಲಯಗಳು ಬದ್ಧವಾಗಿರುತ್ತವೆಂದು ನಿರ್ದೇಶಿಸಿತು.

ಜಮ್ಮು ಹಾಗು ಕಾಶ್ಮೀರ(J&K)ರಾಜ್ಯಕ್ಕೆ ಸಂಬಂಧಿಸಿದಂತೆ, ಇಲ್ಲಿ ಗಮನಿಸಬೇಕಾದ ವಿಷಯವೆಂದರೆ, ಹಲವಾರು ಐತಿಹಾಸಿಕ ಕಾರಣಗಳಿಂದಾಗಿ J&K ಭಾರತದ ಇತರ ರಾಜ್ಯಗಳಿಗಿಂತ ವಿಶೇಷ ಸ್ಥಾನಮಾನಗಳನ್ನು ಪಡೆದಿದೆ. ಭಾರತೀಯ ಸಂವಿಧಾನದ ೩೭೦ನೇ ನಿಭಂದನೆಯು J&Kಗಾಗಿ ಕೆಲವು ವಿನಾಯಿತಿಗಳನ್ನು ರೂಪಿಸಿದೆ. ಭಾರತೀಯ ಸಂವಿಧಾನವು J&K ರಾಜ್ಯಕ್ಕೆ ಸಂಪೂರ್ಣವಾಗಿ ಅನ್ವಯವಾಗುವುದಿಲ್ಲ. ಇದು ೩೭೦ನೇ ನಿಬಂಧನೆಯ ಪರಿಣಾಮವಾಗಿದೆ. ಭಾರತೀಯ ಸಂವಿಧಾನವು J&K ರಾಜ್ಯಕ್ಕೆ ಹಲವಾರು ಮಾರ್ಪಾಡುಗಳು ಹಾಗು ವಿನಾಯಿತಿಗಳೊಂದಿಗೆ ಅನ್ವಯವಾಗುತ್ತದೆ. ಇವುಗಳು ೧೯೫೪ರ ಸಾಂವಿಧಾನಿಕ ಆದೇಶದಲ್ಲಿ ಕಂಡುಬರುತ್ತವೆ.(ಜಮ್ಮು ಹಾಗು ಕಾಶ್ಮೀರಕ್ಕೆ ಅನ್ವಯವಾಗುತ್ತದೆ). ಅಲ್ಲದೆ, ಜಮ್ಮು ಹಾಗು ಕಾಶ್ಮೀರ, ಭಾರತದ ಇತರ ರಾಜ್ಯಗಳಿಗಿಂತ ಭಿನ್ನವಾಗಿ, ತನ್ನದೇ ಆದ ಸಂವಿಧಾನವನ್ನೂ ಸಹ ಹೊಂದಿದೆ. ಆದಾಗ್ಯೂ, ಭಾರತೀಯ ಸಂವಿಧಾನವು ಜಮ್ಮು ಹಾಗು ಕಾಶ್ಮೀರ ರಾಜ್ಯಕ್ಕೆ ಹಲವಾರು ಮಾರ್ಪಾಡುಗಳೊಂದಿಗೆ ಅನ್ವಯವಾದರೂ ಸಹ, ೧೯೫೪ರ ಸಾಂವಿಧಾನಿಕ ಆದೇಶವು(ಜಮ್ಮು ಹಾಗು ಕಾಶ್ಮೀರ ರಾಜ್ಯಕ್ಕೆ ಅನ್ವಯವಾಗಿ) J&K ರಾಜ್ಯಕ್ಕೆ ೧೪೧ನೇ ನಿಬಂಧನೆಯನ್ನು ಅನ್ವಯವಾಗುವಂತೆ ಮಾಡುತ್ತದೆ. ಇದು ಈ ರೀತಿಯಾದ ಸರ್ವೋಚ್ಚ ನ್ಯಾಯಾಲಯವು ಘೋಷಿಸುವ ಕಾನೂನು, ಉಚ್ಚ ನ್ಯಾಯಾಲಯವೂ ಸೇರಿದಂತೆ J&K ಎಲ್ಲ ನ್ಯಾಯಾಲಯಗಳಿಗೂ ಅನ್ವಯವಾಗುತ್ತದೆ.

ಸ್ವಿಟ್ಜರ್‌ಲೆಂಡ್‌
ಭಾರತ
ಜರ್ಮನಿ
ಬಾಂಗ್ಲಾದೇಶ